Diari Oficial de la Generalitat Valenciana


Sumari del DOGV 3562, del 17-08-1999 (1999/7011)

ORDRE de 15 de juliol de 1999, de la Conselleria de Cultura, Educació i Ciència, per la qual es modifica el nombre de places per especialitats, que poden estar ocupades de forma definitiva per funcionaris docents, per al curs 1999/2000, en el Conservatori Professional de Música núm. 2 de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7011


Data del document
:   15-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * música
    * administració del personal
    * educació artística
    * personal docent

ORDRE de 15 de juliol de 1999, de la Conselleria de Cultura, Educació i Ciència, per la qual es modifica el nombre de places per especialitats, que poden estar ocupades de forma definitiva per funcionaris docents, per al curs 1999/2000, en el Conservatori Professional de Música núm. 2 de València. [1999/X7011]
  
El Decret 156/1997, de 22 d'abril (DOGV de 29 d'abril), ha transformat el Conservatori Superior de Música Joaquín Rodrigo, i ha creat per desdoblament un conservatori de grau professional.
  
L'Ordre de 9 de maig de 1997 (DOGV de 26 de juny), establix els ensenyaments del Conservatori Superior de Música i disposa el funcionament del Conservatori Professional de Música, els dos de València.
  
En l'article segon de la mencionada ordre es disposa que el Conservatori Professional núm. 2 de València, codi 96328233, impartirà els ensenyaments de grau elemental i mitjà de les següents especialitats: arpa, clarinet, clavecí, contrabaix, fagot, flauta, guitarra, oboé, percussió, piano, saxòfon, trombó, trompa, trompeta, tuba, viola, violí i violoncel. Així mateix impartirà el grau mitjà de cant i orgue.
  
L'Ordre de 31 de març de 1999 (DOGV de 9 d'abril), per la qual es determina el nombre de places per especialitats, que poden estar ocupades de forma definitiva per funcionaris docents, per al curs 1999/2000, en els centres públics d'Educació Secundària, Ensenyaments Artístics i d'Idiomes, dependents de la Conselleria de Cultura, Educació i Ciència, establix en l'annex III el nombre de places que poden ser ocupades de forma definitiva, per funcionaris docents, en el Conservatori Professional núm. 2 de València.
  
A fi d'adequar la dotació del nombre de places del professorat que tinga destinació definitiva en el Conservatori Professional núm. 2 de València, atenent les especialitats pròpies del currículum de grau elemental i mitjà de la Llei Orgànica General del Sistema Educatiu, i una vegada considerats els informes pertinents, es considera adequat procedir al desdoblament de l'especialitat actual de Trombó-Tuba i semblants,
  
ORDENE
  
Primer
  
Es segreguen les 2 places existents de l'especialitat Trombó-Tuba i semblants del Conservatori Professional núm. 2 de València, en les dos places següents: 1 plaça de Trombó i 1 plaça de Tuba, amb efectes del curs escolar 1999/2000, que quedarà reflectit com a tal en la plantilla orgànica del centre.
  
Segon
  
Queda modificat l'annex III de l'Ordre de 31 de març de 1999 (DOGV de 9 d'abril), per la qual es determina el nombre de places per especialitats que poden estar ocupades de forma definitiva per funcionaris docents, per al curs 1999/2000, en els centres públics d'Educació Secundària, Ensenyaments Artístics i d'Idiomes, dependents de la Conselleria de Cultura, Educació i Ciència, pel que fa a les places de l'especialitat Trombó-Tuba i semblants del Conservatori Professional núm. 2 de València, segons allò indicat en l'article anterior.
  
DISPOSICIONS FINALS
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, de Personal i Secretaria General perquè, en l'àmbit de les seues respectives competències, adopten les mesures necessàries per al compliment del que es disposa en esta ordre.
  
Segona
  
Esta disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits al curs escolar 1999/2000.
  
València, 15 de juliol de 1999
  
El conseller de Cultura, Educació i Ciència,